Ciutadania de Catalunya
Subtitle: Etnicitat, Nacionalisme I Llengua
By: Jordi Plens
Publisher: Not Avail
Published: January 2003
Format: Hardcover
Number of pages: 182
ISBN-13: 9788495559784
First sentence: En abordar el concepte de lleialtat lingüística a "Llengües en contacte" (1953), Uriel Weinreich especificava que, en les situacions de contacte, "de la mateixa manera que el nacionalisme es desenvolupa en les fronteres ètniques", s'hi genera la lleialtat lingüística.
Description: Aquest assaig oscil·la entre l'estudi de sociologia del nacionalisme i la recerca en l'antropologia de les ideologies lingüístiques. Com que és anterior a la polèmica sobre l'extinció o la supervivencia del català de principis dels 2000, no es decanta pel cofoisme de l'administració pública ni pel pessimisme de certs activistes i investigadors. Exposa l'amenaça de recessió en l'ús a què pot dur una crisi de legitimitat de la llengua del país com la de 1993-98, però destaca alhora el camí avançat i la capacitat de reacció de la militància lingüística. Té com a nucli el debat social que va desvetllar la redacció i aprovació de la Llei de Política Lingüística (1998). S'hi recerquen els orígens del conflicte lingüístic en la societat catalana, se n'analitza un dels darrers episodis des del punt de vista dels diversos agents socials implicats i s'intenten establir les condicions en què pot tornar a aparèixer. L'estudi del conflicte lingüístic permet teoritzar sobre les connexions que hi ha entre les nocions d'etnicitat, nacionalisme i llengua.
Notes: És un llibre present en uns quants arxius (CHCC, Arxiu nacional de Catalunya, AH de Girona) i biblioteques públiques de Catalunya (Barcelona, l'Hospitalet de Llobregat, Granollers, Girona, Mollerussa, Sant Celoni, Valls, etc.), entre les quals les de diverses universitats del país (UB, UAB, UPF, URV, UVic). També es troba en una biblioteca de Vitòria (HABE), a la de la Universitat d'Hamburg (Carl von Ossietzky), a la de la presidència de la Generalitat, en unes quantes biblioteques nord-americanes (entre les quals la del Congrés dels EUA i la de la Universitat de Harvard) i a la biblioteca de la Universitat d'Oxford (Bodleian). I és citat en la tesi doctoral del filòleg i professor universitari del Tatarstan (Federació russa) Bulat Niazovitx Khalitov.